Tantárgy neve: **Kritikai internetkultúra-kutatás**

Tantárgy leírása:

Az előadássorozat azoknak a művészeti és művészetelméleti hallgatóknak szól, akik médiumként, tárgyként vagy inspirációként használják az internet- és mémkultúrát, vagy szeretnének megismerkedni annak legfrissebb, izgalmas tendenciáival, kritikai elemzéseken keresztül. Az alkalmak a 2016 (poszt-Trump) és 2020 (poszt-COVID) utáni, kortárs internetkultúra kritikai kutatásával foglalkoznak művészeti, politikai, társadalmi és mémkultúrabeli jelenségek elemzésén, valamint művészeti alkotások és elméleti szövegek értelmezésén keresztül.

Képzési tematika:

1. Politikai polarizáció és radikalizáció az online térben. A mémek politikai potenciálja, a slow red pill fogalma (Joshua Citarella), visszhangkamrák, összeesküvés-elméletek.
2. Woke és reakcionizmus az online térben. Cancel culture, neokonzervativizmus, trad, dirtbag left (Red Scare), bal- és jobboldal kultúr- és mémharca.
3. Nosztalgia az online térben. 2012- és 2016-nosztalgia, foreverism („örökkévalóságizmus”) (Grafton Tanner), morestalgia (Riccardo Benassi).
4. Az internet esztétikai pluralizmusa (esztétika vs. esztétikák). Internetérák és nosztalgia (Valentina Tanni), kulturális ismétlés, vibe shift(ek).
5. A kísérteties (uncanny, unheimlich) az online térben. Creepypasta, uncanny valley, absztrakt horror, what has been seen cannot be unseen.
6. Az otthontalanság az online térben. Nem-helyek (Marc Augé) és liminális terek, vaporwave, a kései kapitalizmus online tájképei.
7. Repetíció, reprodukció, remix. A mémek reprodukciója, copypasta, pepe- és wojak-evolúció, cosplay és testreszabhatóság, viralitás-potenciál.
8. Létösszegzés és eszkatológia a mémkultúrában. Corecore vs. Adam Curtis, hopecore, @crisis.acting, @maltdisney, coming-of-age vs. end of life.
9. AI-szemét és halott internet. Dead internet theory, extinction internet (Geert Lovink), algoritmikus feedek, brainrot, lobotomycore, AI és giccs.
10. Exodus és internetutániság. A platformelhagyás esztétikája, logging off, touching grass, alternatív hálózatok (small web, yesterweb)
11. Konzultáció

Tantárgy óraszáma: 11x2 óra/félév, összesen 22 óra

Oktató: Bácsi Barnabás